# Anna Veiga Lluch

### De Viquipèdia

Anna Veiga Lluch ( Barcelona 1956 ) és una biòloga i professora universitària catalana.

## [edita] Biografia

Va néixer el 1956 a la ciutat de Barcelona. Va estudiar ciències biològiques a la Universitat Autònoma de Barcelona, on es va llicenciar el 1979 i posteriorment es va doctorar l'any 1991. Interessada per la docència és membre de la càtedra d'investigació en obstetrícia i ginecologia a l'Institut Universitari Dexeus, l'any 1997 va esdevenir professoria a la Universitat Autònoma de Barcelona i actualment és professora a la Universitat Pompeu Fabra.

## [edita] Recerca científica

Interessada en la reproducció assistida humana, especialment de la fecundació in vitro, l'any 1982 va esdevenir directora de la secció de biologia del servei de medicina de la reproducció a l'Institut Dexeus, càrrec que ocupà fins el 2005.

Coneixedora de la gran utilitat per la medicina de les cèl·lules mare, ha estat una de les científiques capdavanteres en iniciar el seu estudi a Espanya juntament amb Bernat Soria i Juan Carlos Izpisúa. Actualment dirigeix la investigació del Centre de Medicina Regenerativa de Barcelona que vol convertir aquesta institució en el màxim generador espanyol de la matèria primera necessària per obtenir des de cèl·lules mare ebrionàries fins a noves cèl·lules específiques –cardíaques o neunorals- capaces de reparar un òrgan malalt.

L'any 2004 fou guardonada amb la Creu de Sant Jordi i el 2006 amb el Premi Nacional de Pensament i Cultura Científica per la seva contribució a difondre i consolidar els avenços de la ciència, especialment en l'àmbit de la biomedicina, ambdós guardons concedits per la Generalitat de Catalunya.

## [edita] Enllaços externs

- (català) Informació d'Anna Veiga a l'Institut Dexeus
- (castellà) Entrevista al Centre de Medicina Regenerativa de Barcelona

Obtingut de "http://ca.wikipedia.org../../../a/n/n/Anna_Veiga_Lluch_dae1.html"

Categories: Catalans | Biòlegs | Professors de la Universitat Autònoma de Barcelona | Professors de la Universitat Pompeu Fabra | Creus de Sant Jordi 2004 | Premis Nacionals de Cultura

##### Views

- Article
- Discussió
- Revisió actual

##### Cerca